CELEX: 32022D0119
Language: ro
Date: 2022-01-26 00:00:00
Title: Decizia (UE) 2022/119 a Comisiei din 26 ianuarie 2022 privind abrogarea Deciziei 2004/613/CE privind crearea grupului consultativ pentru lanțul alimentar, sănătatea animală și sănătatea plantelor

28.1.2022   
               
               
                  RO
               
               
                  Jurnalul Oficial al Uniunii Europene
               
               
                  L 19/71
               
            
         DECIZIA (UE) 2022/119 A COMISIEI
         din 26 ianuarie 2022
         privind abrogarea Deciziei 2004/613/CE privind crearea grupului consultativ pentru lanțul alimentar, sănătatea animală și sănătatea plantelor
         COMISIA EUROPEANĂ,
         având în vedere Tratatul privind funcționarea Uniunii Europene,
         întrucât:
         
                     (1)
                  
                  
                     În baza Deciziei 2004/613/CE a Comisiei (1) a fost constituit grupul consultativ pentru lanțul alimentar, sănătatea animală și sănătatea plantelor. Acest grup a fost consultat de Comisie cu privire la programul său de lucru referitor la siguranța produselor alimentare și a hranei pentru animale, la etichetarea și prezentarea produselor alimentare și a hranei pentru animale, la alimentația umană în raport cu legislația din domeniul alimentar, la sănătatea și bunăstarea animalelor și la sănătatea plantelor, precum și cu privire la orice măsuri pe care Comisia a trebuit să le instituie sau să le propună în domeniile de politici de mai sus.
                  
               
                     (2)
                  
                  
                     La 20 mai 2020, Comisia a adoptat Strategia „De la fermă la consumator” menită să instituie un sistem alimentar echitabil, sănătos și ecologic (2).
                  
               
                     (3)
                  
                  
                     În cadrul punerii în aplicare a strategiei „De la fermă la consumator” trebuie să se organizeze consultări cu părțile interesate care au cunoștințe de specialitate avansate în domeniile sănătate, nutriție, comercializare, mediu, climă, agricultură sustenabilă, agronomie, pescuit, acvacultură și științe sociale, precum și în domeniile transformare digitală și finanțare care au aplicare în sistemele alimentare.
                  
               
                     (4)
                  
                  
                     Prin urmare, aspectele legate de punerea în aplicare a strategiei „De la fermă la consumator” depășesc domeniul de competență al grupului, astfel cum este precizat în prezent în Decizia 2004/613/CE. Prin urmare, pentru a asigura o participare extinsă a experților în respectivele domenii de politici, este necesar să se înființeze un nou grup informal de experți, cu componență și sarcini extinse.
                  
               
                     (5)
                  
                  
                     Având în vedere cele de mai sus, este necesar să se abroge Decizia 2004/613/CE.
                  
               
                     (6)
                  
                  
                     Întrucât mandatul membrilor actualului grup consultativ expiră la 14 iulie 2022, este necesar ca prezenta decizie să se aplice începând cu ziua următoare,
                  
               ADOPTĂ PREZENTA DECIZIE:
         
            Articolul 1
            Decizia 2004/613/CE se abrogă.
         
         
            Articolul 2
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 15 iulie 2022.
         
         
            Adoptată la Bruxelles, 26 ianuarie 2022.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  Decizia 2004/613/CE a Comisiei din 6 august 2004 privind crearea grupului consultativ pentru lanțul alimentar, sănătatea animală și sănătatea plantelor (JO L 275, 25.8.2004, p. 17).
         
            (2)  Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor – O Strategie „De la fermă la consumator” pentru un sistem alimentar echitabil, sănătos și ecologic [COM(2020) 381 final].